ธปท.เผยทุนสำรองประเทศเพิ่ม2,200 ล้านเหรียญสหรัฐ
ธปท.เผยเงินทุนสำรองอยู่ที่ 1.784 แสนล้านบาท เพิ่มขึ้น 2,200 ล้านเหรียญสหรัฐ คาดภาระการเข้าดูแลเงินบาทแข็งค่ามีมากขึ้น
3 ก.พ. 2555

ธปท.เผยเงินทุนสำรองอยู่ที่ 1.784 แสนล้านบาท เพิ่มขึ้น 2,200 ล้านเหรียญสหรัฐ คาดภาระการเข้าดูแลเงินบาทแข็งค่ามีมากขึ้น
ธนาคารแห่งประเทศไทย(ธปท.) รายงานฐานะเงินสำรองระหว่างประเทศ ณ วันที่ 27 ม.ค.ปีนี้ อยู่ที่ระดับ 1.784 แสนล้านเหรียญสหรัฐ หรือประมาณ 5.586 ล้านล้านบาท เพิ่มขึ้น 2,200 ล้านเหรียญสหรัฐ หรือประมาณ 6.82 หมื่นล้านบาท หากคิดอัตราแลกเปลี่ยนที่ระดับ 31 บาทต่อเหรียญสหรัฐ ลดลงจากสัปดาห์ก่อนหน้าที่อยู่ที่ระดับ 1.762 แสนล้านเหรียญสหรัฐ หรือประมาณ 5.557 ล้านล้านบาท 
ขณะที่ ฐานะซื้อเงินเหรียญสหรัฐล่วงหน้าเพื่อแลกกับเงินบาทอยู่ที่ระดับ 3.11 หมื่นล้านเหรียญสหรัฐเท่ากับสัปดาห์ก่อนหน้า ส่งผลให้เงินทุนสำรองระหว่างประเทศสุทธิ ซึ่งรวมเงินทุนสำรองและฐานะซื้อเงินเหรียญสหรัฐล่วงหน้าแล้วอยู่ที่ระดับ 2.095 แสนล้านบาท 
ทั้งนี้ คาดว่าสาเหตุที่ทุนสำรองเพิ่มขึ้น 2,200 ล้านเหรียญสหรัฐ น่าจะเป็นผลมาจากธปท.มีภาระต้องเข้าดูแลค่าเงินบาทที่ผันผวนแข็งค่าขึ้นค่อนมากในช่วงนี้ ทำให้จำเป็นต้องเข้าซื้อเงินเหรียญสหรัฐในตลาดเข้าเก็บสะสมในทุนสำรอง เพื่อไม่ให้เงินบาทแข็งค่าเร็วเกินไปในช่วงที่เงินทุนจากต่างชาติไหลเข้ามาในภูมิภาคเอเซียและไทยมากขึ้นอย่างต่อเนื่อง
สำหรับ ฐานเงินหรือเงินสดหมุนเวียนในมือประชาชนและเงินฝากของสถาบันการเงินที่ธปท.ปัจจุบันอยู่ที่ระดับ 1.317 ล้านล้านบาท ลดลงเล็กน้อยจากสัปดาห์ก่อนที่มี 1.329 ล้านล้านบาท